**PRIJEDLOG**

Na temelju članka 10. stavka 2. Zakona o poljoprivrednom zemljištu (Narodne novine br. 20/18, 115/18, 98/19, 57/22) i članku 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21, 14/23) **Općinsko vijeće Općine Martijanec na 15. sjednici održanoj 29. ožujka 2023. godine donijelo je slijedeći**

**ZAKLJUČAK**

1. Općinsko vijeće Općine Martijanec prihvaća podnijeto Izvješće o primjeni propisanih agrotehničkih mjera za 2022. godinu, KASA: 320-01/23-01/2, URBROJ: 2186-19-02-23-5 od 24. ožujka 2023. godine koje je podnio Općinski načelnik.

2. Podnijeto Izvješće o primjeni propisanih agrotehničkih mjera za 2022. godinu sastavni je dio ovog Zaključka.

3. Ovaj Zaključak stupa na snagu osmi dan nakon dana objave, a objaviti će se u „Službenom vjesniku Općine Martijanec“.

KLASA: 320-01/23-01/2

URBROJ: 2186-19-01-23-6

Martijanec, 29. ožujka 2023. godine

PREDSJEDNIK

OPĆINSKOG VIJEĆA

Stjepan Golubić, ing.

**OBRAZLOŽENJE**

**uz izvješće o primjeni propisanih agrotehničkih mjera za 2022. godinu**

**I PRAVNI TEMELJ ZA DONOŠENJE ODLUKE**

Zakon o poljoprivrednom zemljištu (Narodne novine 20/18, 115/18, 98/19, 57/22), Statut Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21, 14/23).

**II OCJENA STANJA I TEMELJNA PITANJA KOJA SE TREBAJU UREDITI**

Člankom 4. stavkom 6. Zakona o poljoprivrednom zemljištu (Narodne novine br. 20/18, 115/18 i 98/19) propisano je da su vlasnici i posjednici poljoprivrednog zemljišta dužni poljoprivredno zemljište obrađivati primjenjujući potrebne agrotehničke mjere, ne umanjujući njegovu vrijednost. Nadalje, člankom 4. stavkom 7. Zakona propisano je da agrotehničke mjere iz članka 4. stavka 6. Zakona propisuje ministar nadležan za poljoprivredu pravilnikom. U svezi sa navedeni, člankom 10. stavkom 1. Zakona propisana je obveza općinskog vijeća da za svoje područje propišu potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju. Člankom 10. stavak 2. Zakona propisano je da jedinice lokalne samouprave podnose Ministarstvu poljoprivrede i Hrvatskom centru za poljoprivredu, hranu i selo godišnje izvješće o primjeni propisanih mjera iz članka 10. stavka 1. Zakona do 31. ožujka svake tekuće godine za prethodnu godinu.

**III SREDSTVA POTREBNA ZA PROVOĐENJE ODLUKE**

Za provođenje ovog Zaključka nisu potrebna sredstva iz Proračuna Općine Martijanec.